**Pitmedden** (skotsk-gælisk: *Baile Meadhain*) er en landsens landsby i sognet Udny i Aberdeenshire i Skottland som ligger midt mellom Ellon og Oldmeldrum, omtrent 26 km unna Aberdeen. I tillegg til lokale butikker og grunnskole er landsbyen besøkt av turister for det store botaniske hageanlegg Pitmedden Great Gardens og i landsbyen finnes også Tolquhon Gallery, et kunstgalleri for samtidskunst.

Folketallet er for 2020 beregnet til 1400 innbyggere.

Historie
--------

Pitmedden Great Garden
large imposing buildingUdny Castle i 2013
Nord for Pitmedden finnes steinsirkel fra forhistorisk tid som vitner om en eldre bosetning i området.

Navnet Pitmedden, som alle skotske stedsnavn som begynner på «Pit-», indikerer en tidligere piktisk bosetning.

Ikke langt unna den nevnte steinsirkelen ligger en liten brønn fra 1700-tallet ved den samme vegen, som kalles for «Auld Nursies well», og som var vannkilden for en samling småhus rett ved som nå ikke lenger eksisterer. Brønnen ble også benyttet for reisende og deres hester.

Slottet Tolquhon Castle, som ligger 2,4 km nordvest for Pitmedden, ble reist av William Forbes, 7. laird av Tolquhon, mellom 1584 og 1589. Det er nå i ruiner. Esslemont Castle er en enklere struktur. Det var tårnhus som først ble omtalt på 1300-tallet, men brent i 1493. John Cheyne søkte lisens fra kong Jakob IV i 1500, og fikk tillatelse til å bygge det som høyt som han ville. Den ble siden ødelagt i feide mellom familiene Cheyne og Hay, og er nå i ruiner. Udny Castle er et tårnhus i sognet Udny, sørvest for Pitmedden. Området er generelt flatt, men festningen er reist på det høyste nivået og har god usikt i alle retninger. Når den ble reist er usikkert, men antagelig fra slutten av 1300- og begynnelsen av 1400-tallet.

Siden 1430 har det vært et herregård på dagens sted, Pitmedden House. Stedet er særskilt kjent for sitt omfattende hageanlegg. Det er også et museum på den tidligere herregården. Landsbyen besøkt av turister for det store botaniske hageanlegg Pitmedden Gardens som består av 40 000 planter i sommermånedene. Hagen ble opprinnelig opprettet av Alexander Seton i 1675, og hagen ble på 1950-tallet overtatt av National Trust for Scotland som gjenskapte anlegget tilbake til dens opprinnelige form fra 1600-tallet.

Klubbhuset til den lokale fotballklubben
Under andre verdenskrig hadde Pitmedden en krigsfangeleir, *Pitmedden Camp*. Denne lå på sørsiden av Bronie Burn, og det var en adkomstbro for å få tilgang til den. Inngangen til leiren er omtrent 100 meter fra Aberdeen/Tarves/Oldmeldrum-gaflen i Pitmedden, på Oldmeldrum-veien. Den 25. oktober 1945 på Millton of Dumbreck-gården døde den 36 år gamle italienske krigsfangen Martino Favilli av en sykdom. Fanger syklet hver dag for å arbeide på lokale gårder; en lokal bonde har fortsatt små gjenstander laget av fangene.

Industri
--------

Sammen med sognet Udny blir Pitmedden betjenet av Udny Community Trust, som eier og driver en Enercon E48 vindturbin ved Tillymaud sør for Pitmedden. Udny Community Trust deler ut overskuddet fra vindenergiprosjektet til lokale veldedige formål.

Lokale nyheter
--------------

Landsbyen og det meste av Udny betjenes av et nyhetsbrev kalt *Pitmedden News*.

Sport
-----

Den lokale fotballklubben er Formartine United Football Club som spiller i den halvprofesjonell fotballigaen Highland Football League. Klubben ble etablert i 1948, og ble i ligaen for sesongen 2009–10.

Referanser
----------

1. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
2. ↑  South Ythsie, stone circle 300m SSW of, *Historic Enviroment Scotland*
3. ↑  Historic Environment Scotland: «Tolquhon Castle (19599)», *Canmore*
4. ↑   Historic Environment Scotland: «Esslemont Castle (SM3400)»
5. ↑  Historic Environment Scotland: Udny Castle (Category A Listed Building) (LB15922)
6. ↑  «Listed Building», *Historic Environment Scotland*
7. ↑   «Pitmedden, Aberdeenshire», *Gazetteer for Scotland*
8. ↑  List of World War II prisoner-of-war camps in the United Kingdom, *Military History*
9. ↑  Pitmedden News
10. ↑   Formartine United Football Club
11. ↑   Turriff United, Formartine and Strathspey in Turriff United, Formartine and Strathspey in, *Pressandjournal.co.uk*, 26. februar 2009

Eksterne lenker
---------------

* (en) Pitmedden – kategori av bilder, video eller lyd på Commons Rediger på Wikidata
* Pitmeddens nettsted Arkivert 30. september 2011 hos Wayback Machine.
* Pitmedden Gardens

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |